Алматыда «Ел үміті» жобасының үздік қатысушылары марапатталды
DATE: 10:01, 15 Желтоқсан 2020 | GMT +5
TITLE: Алматыда «Ел үміті» жобасының үздік қатысушылары марапатталды
URL: https://kaz.inform.kz/news/almatyda-el-umiti-zhobasynyn-uzdik-katysushylary-marapattaldy_a3730369/
META: DATE: 10:01, 15 Желтоқсан 2020 | GMT +5
TOTAL WORDS: 180
AUTHOR(S):
TEXT: «Ел үміті» жобасы Тұңғыш Президент — Елбасы Н. Назарбаевтың бастамасымен жүзеге асып жатыр. Жастар жылында Елбасы дарынды, белсенді және шығармашыл жастарды жүйелік негізде қолдау қағидатын бекітуді ұсынды. Бағдарламаға 14-29 жас аралығындағы 571 алматылық қатысты, оның 90-ы медальмен марапатталды. Зияткерлік олимпиадада жеңімпаз болған бес оқушы және оларды сайысқа дайындаған 15 мұғалім «Ел мақтанышы» сыйлығымен марапатталды. Биыл интеллектуалды сайыстарға қаланың 359 оқушысы қатысып, оның 237-сі жүлделі орындарға ие болды. Қала әкімі Б. Сағынтаев Тұңғыш Президент — Елбасының арнайы марапат иелерін құттықтай келе, дарынды жастарды қолдау шаралары және білім алу мен қабілетті жан-жақты дамыту үшін жағдай жасау туралы айтты. Биыл қолдау шаралары аясында 500-ден астам жас мұғалім 30 млн теңгеге материалдық көмек алды. Сондай-ақ, мұғалімдерді қаржылай қолдау мақсатында жалақы 2020 жылдың 1 қаңтарынан бастап 25% өсті. Сонымен қатар, 2020 жылдан бастап алғаш рет өз жұмысында жоғары көрсеткіштерге қол жеткізген қаланың үздік мұғалімдері үшін ақшалай сыйлықпен қатар, Алматы қаласы әкімінің арнайы гранттары енгізілді. 2 бөлмелі пәтер мен автокөлік жыл сайынғы қалалық «Алматы мұғалімі» байқауының жеңімпаздарына тапсырылып отырды. Сонымен бірге мұғалімдердің тұрмыстық жағдайын жақсарту жұмысы жалғасып жатыр. Осылайша, биыл 266 жас мұғалім үймен қамтамасыз етілді
